Ajuntament de ...
ORDENANÇA FISCAL NÚM. 11

TAXA PER L’OCUPACIÓ DE TERRENYS D’ÚS PÚBLIC AMB TAULES I CADIRES AMB FINALITAT LUCRATIVA

Article 1r.- Fonament i naturalesa

A l’empara del previst als articles 57 i 20.3.l) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per l’ocupació de terrenys d’ús públic amb taules, cadires, tribunes, taulats i altres elements anàlegs, amb finalitat lucrativa que es regirà per la present Ordenança fiscal.

Article 2n.- Fet imposable

Constitueix el fet imposable de la taxa l’aprofitament especial del domini públic local que té lloc mitjançant l’ocupació de terrenys d’ús públic amb taules, cadires, tribunes, taulats i altres elements anàlegs, amb finalitat lucrativa, en els supòsits previstos a l’article 6 d’aquesta Ordenança.

Article 3r.- Subjectes passius

1. Són subjectes passius les persones físiques i jurídiques, així com les entitats a què es refereix l’article 35.4 de la Llei general tributària a favor de les quals s’atorguin les llicències o autoritzacions, o els qui es beneficiïn de l’aprofitament, si és que es va procedir sense la llicència o l’autorització corresponent.
2. Els subjectes passius que resideixin a l’estranger estaran obligats a designar un representant amb domicili en territori espanyol i comunicar la designació a l’Ajuntament.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. L’Estat, les comunitats autònomes i les entitats locals no estaran obligats al pagament de la taxa quan sol·licitin llicència per a l’ocupació de l’ús públic local amb els elements descrits a l’article 1 necessaris per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

2. No s’aplicaran bonificacions ni reduccions per a la determinació del deute.

Article 6è.- Quota tributària

La quota a satisfer per aquesta taxa s’obté de l’aplicació de les tarifes contingudes als apartats següents:

	
	€

	
	Anual
	Temporada

	a) Ocupació mitjançant taules i cadires:
	
	

	Per cada metre ² de superfície ocupada:
	
	

	Zona extra
	
	

	Zona primera
	
	

	Resta de la ciutat
	
	

	b) Ocupació per taules i cadires instal·lades sota veles o marquesines, fixades a la via pública. Per cada m² o fracció, de la superfície ocupada per la vela o la marquesina
	
	

	c) Per la instal·lació de separadors, per cada metre lineal i mes.
	
	

	d) Per la instal·lació de barbacoes i altres elements auxiliars, per metre
	
	


Normes particulars d’aplicació:

a) Si el nombre de metres quadrats de l’aprofitament no era sencer, s’arrodonirà per excés per a obtenir la superfície ocupada.

b) Si, com a conseqüència de la col·locació de veles, marquesines, separadors, barbacoes i altres elements auxiliars, es delimita una superfície més gran que la que ocupen les taules i les cadires, es prendrà la superior com a base de càlcul.

c) Els aprofitaments poden ser anuals, quan s’autoritzin per a tot l’any natural, i temporals, quan el període comprengui una part de l’any natural. Tots els aprofitaments realitzats sense autorització administrativa es consideren anuals.

d) La zona extra se situarà entre .......... La zona primera se situarà entre ..........

Article 7è.-  Meritació
1. La taxa es meritarà quan s’iniciï el gaudiment de l’aprofitament especial, moment que, a aquests efectes, s’entén que coincideix amb el de concessió de la llicència, si la mateixa fou sol·licitada.

2. Sense perjudici del previst en el punt anterior, serà precís dipositar l’import de la taxa quan es presenti la sol·licitud d’autorització o de llicència per a gaudir de l’aprofitament especial.

3. Quan s’ha produït el gaudiment de l’aprofitament especial sense sol·licitar llicència o autorització, la meritació de la taxa tindrà lloc en el moment en el qual s'iniciï aquest aprofitament.

Article 8è.- Període impositiu

1. El període impositiu coincidirà amb el període durant el qual s’ha autoritzat que es dugui a terme l’ocupació de la via pública mitjançant taules, cadires, tribunes, taulats i altres elements anàlegs amb finalitat lucrativa. A efectes de la determinació de la taxa, es tindran en compte els mòduls establerts a l’article 6.

Article 9è.- Règim de declaració i d’ingrés

1. La taxa s’exigirà en règim d’autoliquidació.

2. Serà necessari adjuntar l'imprès corresponent a l'autoliquidació de la taxa juntament amb la sol·licitud d'autorització o de llicència per a l’ocupació de la via pública amb taules, cadires, tribunes, taulats i altres elements anàlegs. 

3. S’expedirà un abonaré a l’interessat, a l’objecte que pugui satisfer la quota en aquell moment, o en el termini de deu dies, en els llocs de pagament indicats en el mateix abonaré.

4. Si l’aprofitament especial anual del domini públic autoritzat s’estén a  diversos exercicis, la taxa corresponent al segon exercici i següents es meritarà el primer dia de cada any natural, i el període impositiu comprendrà l’any natural, excepte en els supòsits d’inici o cessament en l’exercici de l’activitat. En aquest cas el període impositiu s’ajustarà a aquesta circumstància.
5. Quan no s’autoritzi l’ocupació, o per causes no imputables al subjecte passiu no es pugui beneficiar de l’aprofitament sol·licitat, procedirà la devolució de la taxa satisfeta.

Article 10è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa.
